Publiquem un nou informe sobre la contribució de l’empresa Indra Sistemes S.A. a conflictes com el del Iemen, la col·laboració amb Israel Aerospace Industries a la producció de drones militars o la seva participació al lobby de seguretat europeu i la militarització de les fronteres.\nDes de la seva privatització, Indra no ha deixat de rebre contractes del Ministeri de Defensa, el que ha possibilitat la seva participació en nombrosos projectes militars i d’armament aportant solucions tecnològiques per a material de defensa i seguretat que es ven a països com Turquia, Egipte, Qatar , Aràbia Saudita, Oman i Iemen. En alguns casos, la seva implicació és directa com el sistema aeri que Indra està desplegant a Oman.\nIndra és un soci estratègic de l’empresa israeliana “Israel Aerospace Industries (IAI)”, una corporació pionera en la tecnologia de drones que més s’ha beneficiat de l’ocupació. Els seus models Heron 1 i Heron TP són freqüentment utilitzats per les Forces Israelianes de Defensa sobre el Territoris Ocupats Palestins per identificar objectius i realitzar atacs amb projectils.\nA Espanya, Indra és la principal empresa adjudicatària per a la construcció de tanques a Ceuta i Melilla; entre 2004-14 va rebre 27 milions d’euros del Ministeri d’Interior per a aquest fi.\nIndra és un dels principals membres de l’Organització Europea per a la Seguretat (EOS en el seu acrònim en anglès), que té una estreta relació amb Frontex. En els últims 5 anys Indra ha invertit 1,5 M € en activitats de lobby al voltant de les institucions de la UE. Ha estat la tercera empresa que més s’ha beneficiat del programa europeu d’investigació de seguretat de fronteres amb més de 8 M €.\nL’informe es pot consultar a AQUEST ENLLAÇ


Presentació de Metalquimia\nMetalquimia s'ha centrat, des dels seus inicis, en la innovació tecnològica i en la recerca de la màxima qualitat en tota la gamma de productes, els quals avui dia es poden trobar a les factories de processament carni més importants del món. Com a fruit d'aquest esforç innovador, Metalquimia va patentar i llançar al mercat carni mundial la primera injectora hidràulica autopilotada d'efecte esprai que, en poc temps, es va convertir en la injectora més segura, robusta i fiable del mercat internacional. També va ser el primer fabricant que va introduir i patentar les camises de regulació tèrmica en els seus equips de massatge, fet que li va permetre crear el sistema de massatge més versàtil, rendible i optimizat del mercat carni mundial.\nPosteriorment, Metalquimia va desenvolupar les úniques embotidores del mercat dissenyades i construïdes per preservar la morfologia muscular durant el procés automàtic i continu d'embotició al buit. Més recentment, els equips totalment automàtics de cuita COOKLINE i el desenvolupament del QDS-System, una tecnologia de ruptura per al curat i assecament accelerat de productes carnis llescats, han consolidat Metalquimia com l'empresa líder en innovació i automatització de processos del sector carni.\nTotes aquestes fites les ha aconseguit gràcies a dos elements clau: l'aposta clara per la innovació tècnica i tecnològica dels seus productes, i el seu equip humà d'enginyers i tecnòlegs especialitzats, que tenen com a objectiu final oferir una GARANTIA TOTAL en l'elaboració dels productes carnis i una solució òptima davant de qualsevol possible contingència. Disseny a mida de plantes per al processament de la carn i enginyeria de processament, investigació i anàlisi als nostres laboratoris centrals, planta pilot per a la investigació industrial i el desenvolupament de nous productes carnis, taller exclusiu per a la construcció de prototipus, servei bibliogràfic i tecnologia del coneixement, formació de personal tècnic i tecnològic, consultories tecnològiques i de gestió de la producció, estudis de mercat, formulació i preparació d'additius i salmorres, etc., són, entre molts d'altres, alguns dels serveis de valor afegit que Metalquimia ofereix als seus clients. Metalquimia. com a únic proveïdor especialista en totes i cadascuna fases del procés de producció de productes carnis, ofereix als seus clients d’arreu del món una solució integral i una garantia total per a la fabricació dels seus productes carnis, amb línies de producció versàtils, altament automatitzades, higièniques, segures, respectuoses amb el medi ambient i dissenyades per a la reducció dels costos de fabricació; tot plegat, amb l’objectiu de millorar la competitivitat de la indústria càrnia mundial.\nNarcís Lagares i els seus fills Josep i Narcís Jr.\nGran versatilitat de productes cuits i marinats\nQDS: Tecnologia per al curat i assecat accelerat de productes i snacks carnis\nMetalquimia: la carn exponencial


Cornellà-Reus i Vilafranca-Nàstic als quarts de final de la Copa Catalunya\nEl sorteig s'ha realitzat a la seu de la Federació Catalana de Futbol.\nL’Horta ha quedat exempt i passa directament a les semifinals\nActualitzada 12/09/2017 a les 19:39\nLa Federació Catalana de Futbol (FCF) va realitzar durant el migdia d’aquest dimarts el sorteig dels quarts de final de la Copa Catalunya. En aquest, el CF Reus va quedar enquadrat amb la UE Cornellà de Segona Divisió B. El partit, a eliminatòria única, es disputarà el dimecres 25 d’octubre a terres barcelonines.\nPer altra banda, el Nàstic de Tarragona s’haurà d’enfrontar al Vilafranca FC, conjunt que competeix en el grup cinquè de Tercera Divisió. El duel es disputarà a Vilafranca del Penedès. Aquest equip l’entrena Ivan Moreno, que ha estat un dels millors tècnics de la història del filial grana, el CF Pobla de Mafumet.\nLa tercera eliminatòria la jugaran el Llagostera UE i el Girona FC. Serà la primera que es jugarà, i serà el 18 d’octubre, al camp del club més petit. El Gavà, setè equip que entrava en el sorteig, va quedar exempt i, per tant, passa directament a la següent ronda. La FCF subvenciona íntegrament l’arbitratge, a més d’una quantitat en concepte de quilometratge.


Audiència pública a Blanes - RÀDIO MARINA 100.3 | RÀDIO MARINA, sempre al teu costat\nAudiència pública a Blanes\nL’ajuntament de Blanes ha convocat per aquest dissabte a les deu del matí una Audiència Pública per parlar del Pressupost 2017 i la situació de les finances municipals.\nL’acte, que s’allotjarà a la Sala de Plens, ha canviat sensiblement el format de presentació. Enlloc d’haver-hi tres blocs com en les dues anteriors edicions, n’hi haurà únicament dos centrats d’una banda en els Pressupostos Municipals 2017, i de l’altra en l’actual situació de les finances municipals.\nPer fer la presentació de les dades de manera molt més amena i àgil, els seus continguts s’explicaran a través d’una entrevista amb el tinent d’alcalde d’Hisenda i Recursos Humans, Nicolás Laguna, a càrrec d’un periodista. A l’hora, s’aniran projectant les dades més destacades en la pantalla de la Sala de Plens perquè el seguiment sigui més entenedor.\nQuan acabi cada bloc de l’exposició-entrevista s’obrirà un torn perquè participi el públic de la sala, que podrà fer-ho per escrit o prenent la paraula que anirà distribuint el presentador-moderador amb el suport d’un altre periodista.\nL’Ajuntament ha fet diversos canvis per millorar els mitjans de difusió i s’han editat 10.000 flyers que s’han distribuït arreu del municipi. També s’han confeccionat cartells que s’estan penjant en equipament públics i cartelleres municipals, i s’han editat falques radiofòniques i s’ha enregistrat i editat un spot de vídeo que s’està difonent a través de les xarxes socials, igual que en d’altres mitjans de promoció i distribució.\nLa documentació que es vagi generant per informar sobre els continguts que tractarà la sessió de l’Audiència Pública s’aniran penjant a la plana oficial de l’Ajuntament de Blanes. Per facilitar l’accés a la informació que s’hi vagi afegint a través de l’enllaç http://www.blanes.cat/docweb/audiencia Paral·lelament, en el cas que la ciutadania vulgui enviar a l’Ajuntament de Blanes comentaris, preguntes o suggeriments perquè es tinguin en compte de cara a l’Audiència Pública del 3 de desembre, podran fer-ho a través de l’adreça participacio.ciutadana@blanes.cat


Vigilància policial continuada a un veí d'Amposta que acumula prop de 30 detencions per robatoris - Imagina Ràdio\nVigilància policial continuada a un veí d’Amposta que acumula prop de 30 detencions per robatoris\nLa Policia Local i els Mossos d’Esquadra han assumit conjuntament la vigilància continuada dels moviments d’un veí d’Amposta que acumula 28 detencions durant l’últim any i mig per robatoris a cotxes i immobles de la ciutat. El cas ha aixecat malestar veïnal i el mateix alcalde, Adam Tomàs, va reclamar públicament fa deu dies solucions a les autoritats judicials, que sistemàticament l’han deixat en llibertat cada cop que ha estat arrestat. De fet, des d’aquesta interpel·lació l’home ha estat detingut novament per la comissió de quatre robatoris amb força en establiments, centres socioeducatius i propietats particulars. La resposta dels jutges, de moment, segueix sent la mateixa i els cossos policials redoblen esforços per marcar-lo de prop.\nDissabte tornava a sortir en llibertat després d’haver estat posat a disposició judicial pels Mossos. S’havia presentat voluntàriament a la comissaria d’Amposta dijous a la nit. Agents dels diferents cossos policials el buscaven pel robatori amb força en una empresa química –d’on va sostreure diners i ordinadors-; d’obrir un vehicle i emportar-se 12.000 euros en articles de pesca que havia al seu interior; així com assaltar un growshop i endur-se entre d’altre articles, llavors de marihuana, com va constatar l’escorcoll posterior de l’habitatge que ocupava.\nHavia passat molt poc temps des de l’anterior visita a les dependències del jutjat d’Amposta per respondre també del robatori perpetrat fa deu dies als centre socioeducatiu de l’entitat APASA, que té cura de persones amb discapacitat psíquica, i d’on s’hauria endut una quantitat no precisada de diners. Ho va fer trencant un vidre per accedir a l’interior de les instal·lacions. Com en tota la resta d’ocasions, fins una trentena, va tornar a sortir amb llibertat, amb l’única condició de comparèixer dos dies de la setmana al jutjat.\nTot i que encara no hi ha proves fefaents, se’l relaciona, presumptament, amb recents assalts al mercat i la piscina municipal dels últims dies. Així les coses, la repetició cíclica i continuada d’aquesta dinàmica ha aixecat malestar veïnal i sensació d’inseguretat ciutadana “brutal”, segons constata Tomàs en declaracions a l’ACN. “Ens sembla molt bé que la justícia sigui garantista, que es busqui la rehabilitació i la reinserció, però hi ha casos en els quals és molt complicat i aquest és un d’ells”, apunta.\nPer això, considera que, dins del marge “interpretable” de les lleis, els jutges haurien de buscar una “escletxa” per poder ordenar l’ingrés a presó, encara que sigui per “acumulació” de petits furts o delictes, en aquest cas concret. L’alcalde ja ha tramés aquesta petició formalment a la jutgessa degana d’Amposta, adjuntant un informe del cap de la policia local sobre l’historial d’activitats delictives multireicindent de l’home. Especialment, recorda, després que el consistori ampostí, durant els últims anys, hagi exercit una “pressió molt gran” sobre “activitats delictives”, especialment el tràfic de drogues i en coordinació amb altres cossos policials: “no volem caure en la sensació d’impunitat que els mateixos cossos de seguretat es preguntin per què l’han de detenir i s’han d’esforçar si a l’endemà està al carrer, que és la mateixa percepció que sovint té la ciutadania”, addueix.\nPerò, de moment, la resposta judicial continua sent la mateixa. Així, en aquests moments, i en l’intent de limitar el seu marge d’actuació, Policia Local i Mossos s’alternen temporalment en aquestes tasques i destinen una patrulla específicament de forma continuada a seguir els seus moviments, “per detectar quan faci alguna cosa i detenir-lo de forma immediata”. “Això és una despesa molt gran per a l’administració: és com tenir un mosso controlant cada cotxe que va per l’autopista que no passi dels 120 km/h. És una absurditat, però és la situació en la qual ens trobem”, apunta Tomàs.\nTot i que les primeres detencions eren, principalment, per robatoris i furts a l’interior de vehicles estacionats a la via pública, durant els últims mesos la seva activitat s’ha estès també a les entrades amb força en domicilis, establiments comercials i magatzem, amb sostraccions de patrimoni sense cap especialització concreta: des de diners a estris o instruments electrònics. Durant aquest passat any i mig ha estat detingut una dotzena de cops pels Mossos, mentre que la resta dels arrests els ha practicat la policia local.\nAquest últim cos, precisament, ha arribat a practicar més de 70 actuacions relacionades amb ell, sigui d’ofici o a requeriment de la ciutadania, en aquest mateix període, durant el qual ha estat ocupant de forma il·legal almenys quatre immobles diferents de la ciutat. A principis de març del passat 2019, la mateixa policia local es va encarregar de traslladar-lo i ingressar-lo en un centre de desintoxicació de Sabadell, perquè rebés tractament per les seves addicions, però el va acabar abandonant al cap de pocs dies per tornar a Amposta.\nArticle anteriorRetards aquest dilluns a l’R-15 per un grup de persones a les vies\nArticle següentQuines podrien ser les normes que regiran la “nova normalitat” a les Terres de l’Ebre?


Noctas: Fer amb el castellà el que Franco féu amb el català\nFer amb el castellà el que Franco féu amb el català\nEm retreuen que escric barbaritats tals com afirmar que el govern català pretén fer amb el castellà el que Franco féu amb el català. A mi em sembla claríssim que la intenció del govern català és fer del castellà una llengua exclosa ja no de les escoles sinó també de la vida pública o administrativa de Catalunya, per ser més clar.\nEl castellà no és present en els àmbits administratius en els quals la Generalitat té transferides competències exclusives. La Generalitat ha aprofitat la transferència de competències exclusives per suprimir de les mateixes la llengua castellana. Per posar un exemple: Justícia és encara competència estatal, però si fos transferida a la Generalitat de ben segur que els comunicats judicials, les notificacions, els decrets i providències, totes les sentències serien en català, excloent expressament i ben expressament el castellà. N’estic segur.\nAixí mateix, si no fos perquè Catalunya és en definitiva una autonomia espanyola, també s' hauria prohibit parlar en castellà en seu parlamentaria i diputats de Ciutadans no podrien per exemple expressar-se en llengua castellana. En relació amb els llibres impresos, el català fou perfectament permès durant el franquisme; altra cosa és que les editorials catalanes no rebessin cap ajut públic, cap subvenció- per dir-ho així- talment com avui a Catalunya sobretot reben subvencions les lletres impreses en català.\nPer tant, em sembla evident que la voluntat de la Generalitat és relegar el castellà a la vida privada tal com Franco relegà el català a la vida privada. Franco odiava la llengua catalana, talment com el nacionalisme català ha procurat que els catalans odiïn Espanya i la llengua castellana. Els fets són els fets i als fets em remeto. Bon dia tinguin


20M EP18.05.2020 - 14:24h\nLa Universitat Politècnica de València (UPV) ha creat i engegat la Xarxa de Museus i Estratègies Digitals (REMED), una nova ferramenta de treball en línia per a reconectar i acostar els professionals del sector amb la finalitat d'abordar junts el sobtat canvi del panorama museístic generat per la pandèmia de Covid-19.\nLa UPV engega (REMED)\nLa nova plataforma, de caràcter innovador i orientació social, dona accés a un àgora virtual que afavoreix la comunicació entre els museus espanyols i la difusió de nous coneixements.\nEl projecte està liderat per docents del Departament de Comunicació Audiovisual, Documentació i Història de l'Art (DCADHA) de la UPV, i coordinat per Ana Martí, Núria Ramon, Adolfo Muñoz i Joan Aliaga, amb la col·laboració d'estudiants del Màster Interuniversitari de Gestió Cultural UV-UPV i el Grup d'Investigació en Indústries Culturals i TIC de l'Institut de Disseny i Fabricació (IDF) de la UPV.\nDavant la situació actual, que obliga a replantejar noves formes d'organització en ple problema, REMED es presenta com a eix, un vòrtex, un pol d'acció, un punt focal i un espai virtual en sintonia, on els professionals poden reformular de quina manera Internet permet mantindre obertes les portes dels museus per a seguir oferint la seua experiència i coneixement al món.\nLa intenció és la de compartir, investigar i documentar els processos de canvi en la gestió i en la funció dels museus des d'Internet; estudiar les seues possibles aplicacions i afrontar els nous reptes. Des d'un rigorós procés d'informació constant i contrast, REMED vol compartir l'experiència amb tots aquells que desitgen participar, amb la intenció de millorar les accions i reflexionar sobre les diverses maneres d'experimentació virtual.\nLa plataforma es troba en la seua primera fase, centrada en la cerca de professionals d'institucions, museus i grups d'investigació. Si bé el seu inicial àmbit d'acció va nàixer amb projecció a nivell nacional, les mostres d'interés també per part de museus internacionals plantegen la possibilitat d'obrir el ventall a tots aquells que ho desitgen.\nEls interessats poden comprovar que existeixen diferents graus de complicitat amb REMED, des de la mera consulta fins a la participació activa en la investigació o la comunicació del projecte. Tots els museus són ben rebuts, i està demostrat que el fet de treballar en equip motiva la cooperació i incrementa coneixements pràctics, en aquest cas, sobre les noves ferramentes virtuals.


Agriturismo PrimErio Terracina Itàlia - Ofertes d'hotels amb els MILLORS DESCOMPTES EN LÍNIA\nVia Capo dei Bufali 4, Borgo Hermada, Terracina, Terracina, Itàlia, 04019 - Veure al mapa\nSi el que està buscant és per un hotel ben situat a Terracina, no busqui més enllà de Agriturismo PrimErio. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Terracina. Per anomenar algunes de les comoditats de l'hotel, hi ha Wi-Fi gratuït en totes les habitacions, instal.lacions per a minusvàl.lids, aparcament de cotxes, servei d'habitacions, instal·lacions per a reunions i banquets .\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com jardí que faran de la vostra estada una experiència inoblidable. Agriturismo PrimErio és un lloc ideal d'estada pels viatgers que busquin encant, comfort i facilitat a Terracina.\nCal que informeu el Agriturismo PrimErio de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nTots els tipus de viatgers (40) Parelles (26) Famílies amb infants petits (6) Famílies amb infants grans (3) Grups (5)


Redacció Catalunyapress | diumenge, 21 de febrer de 2016\nEls adults transsexuals canviar el nom de la targeta sanitària d'acord amb el 'gènere sentit', han informat a Europa Press fonts de la Conselleria de Treball, Afers Socials i Famílies.\nActualment els adults poden demanar el canvi a la targeta sanitària després de fer el tràmit en el registre civil, però han detectat que "els requisits i tràmits per tenir el canvi en el DNI són llarguíssims i s'ha decidit obviar aquest tràmit i equiparar-lo al de els menors", atès que és la Generalitat la que expedeix la targeta sanitària.\nEn coordinació amb la Conselleria de Salut, el departament d'Afers Socials "està ultimant" el reglament i el protocol per permetre aquest canvi a majors d'edat, han explicat, però no han pogut especificar quan estarà llest.\nDes del passat novembre, l'Àrea per a la igualtat de tracte i no-discriminació de persones lesbianes, gais, transsexuals i bisexuals (LGTB) ha lliurat a un total de 18 menors transsexuals targetes sanitàries amb el nom d'acord amb el 'gènere sentit', segons dades del 5 de febrer aportats per la consellera d'Afers Socials, Dolors Bassa, en resposta parlamentària.\nREQUISITS DEL MINISTERI DE JUSTÍCIA\nEl canvi es permetrà també a persones que no hagin realitzat un tractament hormonal ni s'hagin sotmès a una operació quirúrgica, han explicat, com sí que requereix el Ministeri de Justícia.\nEl tràmit estatal de la 'Rectificació registral del sexe' necessita un informe que acrediti que l'interessat ha estat tractat mèdicament durant almenys dos anys per acomodar les seves característiques físiques al sexe reclamat, que no serà necessari quan concorrin raons de salut o edat que impossibilitin el seguiment del tractament, però s'ha d'aportar un certificat mèdic d'aquesta circumstància.\nEl Ministeri demana també un informe mèdic o psicològic clínic que refereixi una dissonància entre sexe inscrit i identitat sentida ia l'estabilitat d'aquesta dissonància, així com "l'absència de trastorns de personalitat que poguessin influir de manera determinant en l'existència de la dissonància", segons consta al portal informatiu del mateix ministeri.\n"NO SÓN MALALTS"\nEl president de l'Observatori Contra l'Homofòbia (OCH), Eugeni Rodríguez, ha celebrat, en declaracions a Europa Press, que a Catalunya no es necessiti un informe mèdic i se suprimeixi "el concepte de 'disfòria de gènere' que considera la transsexualitat com una patologia ", i ha posat èmfasi que ningú pren la decisió de canviar de sexe capritxosament, de la nit al dia.\nRodríguez ha considerat l'acció com un estalvi burocràtic i un pas endavant en la Llei 11/2014, i ha cridat a la Generalitat que "apuri al màxim, dins les seves competències" per garantir un tracte d'acord a la identitat en tots els àmbits .\nEl també portaveu del Front d'Alliberament Gai de Catalunya (FAGC) ha avançat que han demanat una reunió al conseller de Salut, Toni Comín, per abordar els drets a la sanitat de les persones transsexuals i demanar-li la creació d'un nou protocol en salut : "Algunes persones transsexuals ens han comunicat que no se senten còmodes i reben un tracte bastant indignant, associat a aquesta disfòria de gènere", ha observat.\n"No són malalts, són persones que volen viure d'acord amb la seva identitat", ha reiterat Rodríguez, que ha urgit a què es dignifiquin assumptes com la reassignació de sexe, amb llistes d'espera per a la cirurgia pública de fins a 15 anys i amb un cost de 14.000 euros a la via privada, el que el converteix en un problema classista molt preocupant, ha lamentat.


23/12/2019 - Ràdio Maricel de Sitges. 107.8 FMRàdio Maricel de Sitges. 107.8 FM\nSitges tindrà una Cavalcada de Reis sense cavalls\n12:34, Dilluns, 23 desembre 2019\nLorena Lucas és la nova i jove presidenta de la Comissió de Reis i s’estrena amb canvis importants. Per primera vegada no desfilaran cavalls ni cap altre animal en la cavalcada, una decisió presa per consciència animal. Altres novetats són l’augment de dones en la comitiva i els embolcalls dels caramels que enguany seran sostenibles. La cavalcada, que aquest any arrencarà des de la plaça de la Fragata, tindrà com a actes previs la visita del patge reial la tarda del dia 3 a l’Ajuntament i la tarda del dia 4 al Centre d’Interpretació de la Malvasia, al poble sec. Una cita prèvia que la presidenta ha anunciat que la canalla no pot perdre’s perquè rebran quelcom que usaran l’endemà en la cavalcada.\nEls llibres: regals de Nadal en forma de lectura\n12:31, Dilluns, 23 desembre 2019\nRosanna Lluch de Llorens Llibres ens presenta algunes de les lectures que més es regalaran en aquestes dates. Per la canalla en destaca el llibre del grup musical infantil El Pot Petit, El lleó vergonyós, i la darrera novetat infantil de Marie Kondo, La Lily i en Teo. Entre els adolescents triomfen els autors sortits de youtube i del món de les pantalles però sobretot en destaca la novetat de l’escape book de La Casa de Papel inspirada en la sèrie espanyola de més èxit a Netflix. D’altra banda la política continua sent una temàtica força elegida entre els lectors adults amb exemples com L’encàrrec de Xavier Melero i pel que fa a literatura ens recomana Benvinguda a casa, un llibre d’esquetxos autobiogràfics de Lucia Berlin.\nEl 2019 esportiu s’acomiada amb dos liderats, el de la UE Sitges i el Bàsquet Sitges. El Rugby Club Sitges també tanca l’any guanyant un partit que tenia perdut\n12:23, Dilluns, 23 desembre 2019\nUE Sitges i Bàsquet Sitges tanquen aquest 2019 liderant les seves respectives competicions\nFem crònica de la darrera jornada esportiva d’aquest 2019. Un any que es clou amb la UE Sitges recuperant el liderat de la 2ª Catalana, després de superar “in extremis” a l’Olivella (4-3) a Aiguadolç. Per la seva banda, el Sitges Suburense s’acomiada de l’any amb un empat (1-1) davant Les Cabanyes. També finalitza líder el Bàsquet Sitges, que el passat dissabte s’imposà a Les Roquetes (94-65) a Pins Vens. És el dotzè triomf dels sitgetans que estan a punt de tancar una primera volta perfecta amb ple de victòries. A la Divisió d’Honor Catalana de Rugby, el Rugby Club Sitges va obtenir el seu tercer triomf gairebé de forma miraculosa, superant al Senglars de Torroella (29-31) amb una marca i un xut addicional en els darrers instants. La darrera jornada esportiva de l’any també ha estat marcada per la suspensió d’alguns partits de futbol base amb motiu de la forta ventada d’ahir. Va ser el cas, per exemple, del Nou Pins Vens, on es van haver de suspendre fins a quatre partits.\nDau Ferrat: els millors jocs de taula per a fer una ‘party game’ a casa\n12:21, Dilluns, 23 desembre 2019\nMarta Morales i Nacho Benazet de l’Associació Dau Ferrat, dedicada al joc de taula, ens presenten diversos opcions de jocs idonis per passar una tarda divertida a casa amb la família o amics i sense pantalles. Els jocs Código Secreto, Avalon, Just One, Jungle Speed o Los hombres lobo són algunes de les opcions triades per Dau Ferrat per aquelles sobretaules dels dinars nadalencs que s’allarguen.


6. Can Bruguera – VILASSAR PINTA MOLT BÉ!\nEl Vilassar dels segles XVII-XVIII segueix basant la seva economia en l’agricultura, però ja trobem consolidats un seguit d’oficis que donaran lloc a una societat menestral. El vi i la seva comercialització seran fonamentals en el creixement del nostre poble.\nMoltes masies esdevenen grans casals, com can Bruguera, on destaca el gran celler del segle XVIII amb les seves bótes, premses, cubs i estris per a l’elaboració de vi i aiguardent.\nEl Celler ocupa la planta baixa de la casa de can Bruguera, casa de senyors reformada a finals del s. XIX i que ocupa l´antic emplaçament del mas Dilmer documentat ja al s. XIV.\nEl celler té dos grans àmbits: un espai d´entrada amb diferents elements relacionats amb l´elaboració del vi (premses, tines, eines, portadores, etc..) i un espai lateral on reposen una vintena de grans botes de roure.\nEl celler està conformat per diferents espais amb volta catalana de rajola i arcs de plec de llibre. El Museu va elaborar un audiovisual que explica el llinatge i la història de la casa i de la família Bruguera.\nFotografia de 360º del interior del Celler de Can Bruguera


VÍDEO: Una noia es despulla en un supermercat per demostrar que no ha robat res\nUn malentès en un supermercat i la reacció d'una noia davant d'un guàrdia de seguretat són els protagonistes d'un vídeo viral que milers d'usuaris han compartit a les xarxes socials. Una jove s'ha despullat completament després que el guàrdia d'un establiment volgués comprovar que la noia no havia robat res de la botiga.\nEls fets no se sap quan van passar, però sí on: en una botiga de la cadena Walmart a Tepeyac, un barri del nord de Ciutat de Mèxic. Al vídeo, captat d'una càmera de seguretat, la dona va acompanyada d'un home a l'entrada de l'establiment quan un guàrdia de seguretat se li apropa i l'interroga per si ha robat alguna cosa.\nLa dona no s'agafa gens bé la petició i, visiblement indignada, decideix treure's la roba. La jove comença per treure's la faldilla i passa pels sensors d'alarma; després, torna enrere, es treu la brusa i, ja pràcticament despullada, torna a passar pels sensors i marxa emprenyada.\nLa cadena Walmart a Mèxic no ha emès, per ara, cap comunicat al respecte. Sigui com sigui, segons sembla, els robatoris en supermercats - amb noies que s'amaguen els objectes furtats entre la roba - són molt habituals al país, i provoquen pèrdues milionàries a les empreses. Per això els controls de seguretat són molt freqüents, tot i que a vegades, com aquest cas, acabin amb un gran malentès.\nVÍDEO: Dues dones roben en un supermercat amagant els productes sota la túnica\nFa pipí sobre les patates d’un supermercat i l'enxampen les càmeres de seguretat\nTroben darrere de la nevera d'un supermercat un home desaparegut feia deu anys


“Volem que l’N-II recuperi l’essència de camí ral” | Marta Membrives | mataró | Infraestructures | El Punt Avui\n“Volem que l’N-II recuperi l’essència de camí ral” “Volem que l’N-II recuperi l’essència de camí ral” “Volem que l’N-II recuperi l’essència de camí ral” “Volem que l’N-II recuperi l’essència de camí ral” + “Volem que l’N-II recuperi l’essència de camí ral” E-mail\nmataró - 27 agost 2021 2.00 h\nDamià del Clot és president del Consell Comarcal del Maresme i alcalde de Vilassar de Mar QUIM PUIG.\n“Volem que l’N-II recuperi l’essència de camí ral” “Volem que l’N-II recuperi l’essència de camí ral” “Volem que l’N-II recuperi l’essència de camí ral” “Volem que l’N-II recuperi l’essència de camí ral” “Volem que l’N-II recuperi l’essència de camí ral” E-mail\nLa mobilitat al Maresme serà el punt més important de l’agenda comarcal del proper any\nEl 31 d’agost serà el darrer dia que s’haurà de pagar per circular per l’autopista del Maresme després de 52 anys de barreres.\nS’acaben els peatges. Ara què?\nSembla que no pugui ser, oi? A partir d’ara hem de repensar la mobilitat de la comarca perquè això tindrà un impacte. Des del Consell Comarcal amb la Generalitat hem treballat amb estudis per veure com afecta això la mateixa C-32, l’N-II, que deixarà de ser la primera carretera gratuïta en importància, les vies intracomarcals que connecten municipis i també el transport públic en autobús i les rodalies.\nAra fa un any es va posar a licitació un estudi de mobilitat al Maresme. Ja està enllestit?\nEncara no tenim les conclusions, però esperem tenir-les en breu per veure què cal fer. Hem fet reunions amb diferents municipis per veure quin impacte tindrien totes les inversions que s’han de fer derivades de la gratuïtat de la C-32. A partir del setembre començarem a transitar per una comarca lliure de peatges i s’ha de veure com evoluciona la mobilitat, quin trànsit hi ha a cada carretera i creuar els estudis amb la mateixa realitat. Fins a final d’any no podrem començar a valorar l’impacte de la gratuïtat del peatge.\nEls fa patir que es pugui col·lapsar la C-32 a partir de l’1 de setembre?\nNo crec que es col·lapsi. La C-32 era una barrera però molta gent ja tenia el pagament del peatge en el seu marc mental i la feia servir. La gran majoria de persones que vivim a la comarca hem nascut amb el peatge, un instrument franquista de control de la mobilitat.\nL’octubre passat es va anunciar una inversió de 340 milions d’euros fins al 2025. Està definit com s’invertiran?\nComençarem en breu. La mobilitat al Maresme serà el punt més important de l’agenda comarcal del proper any perquè és el que tindrà més impacte sobre la vida dels ciutadans.\nHaurà arribat l’hora de repensar l’N-II?\nDe fet, els ajuntaments ja han començat a fer-ho. Aquest replantejament de l’N-II té dues dimensions, la de cada municipi, que ha de veure com vol que sigui el seu tram, i en l’àmbit de comarca. Hem de tenir una N-II que sigui igual a tot el territori amb el vistiplau de tots els actors que treballen per la mobilitat a la comarca. En alguns municipis com el Masnou, Vilassar de Mar, Premià de Mar i Cabrera han tingut reunions per veure com s’ha de dissenyar el tram d’N-II que va des de Mataró fins a Montgat, però alhora el disseny reclamarà un posicionament en l’àmbit de comarca perquè el trànsit no sigui diferent en el Baix i l’Alt Maresme.\nUn estudi xifra entre 6.000 i 15.000 vehicles diaris la reducció de la circulació de l’N-II amb la gratuïtat de l’autopista.\nPartim de la idea que l’autopista absorbirà gran part del trànsit de l’N-II i tindrà un impacte directe en la mateixa carretera. Aquesta és la gran finestra d’oportunitat per començar a treballar en una via que havia tingut una molt alta sinistralitat, sobretot al tram del Baix Maresme. L’N-II ha estat durant molts anys una gran barrera, com la via del tren, i ara toca subvertir aquesta situació.\nSe la imaginen com una via més pacificada?\nSí, i més integrada als municipis. Volem que l’N-II recuperi l’essència de camí ral, de passeig, tal com surt a les fotos en blanc i negre. Ja hi ha plataformes ciutadanes que amb el suport dels ajuntaments han començat a tallar l’N-II per fer activitats lúdiques i reivindicatives. Això voldríem nosaltres, que fos una carretera integrada a cada poble.\nAixò farà necessari tenir una autopista més permeable, amb més accessos?\nEn els projectes que hem començat a treballar amb els municipis n’hi ha planificats més. Hi ha els accessos i sortides a Vilassar de Mar-Cabrils i a Teià, que ara no hi són. Es treballa amb la possibilitat que l’autopista sigui molt més accessible des dels municipis, tant de muntanya com de mar.\nAra l’Estat planteja que caldrà buscar una via per finançar el manteniment, com ja assenyalava la Generalitat amb la vinyeta. Cap on s’ha d’anar?\nNosaltres l’autopista del Maresme ja l’hem amortitzat molts cops. Tenim clar que s’ha de mantenir, però de moment creiem que es pot fer des dels pressupostos de la Generalitat. La vinyeta hauria d’incloure totes les autopistes i n’hi ha que encara estan en concessió i tenen les seves pròpies regles del joc. Mentre no es resolgui, la C-32 hauria de ser gratuïta per als usuaris. Aquest és un debat que ha d’afectar tot el conjunt d’autopistes de Catalunya.\nEl Punt Avui. Girona 27-08-2021, Pàgina 10\nEl Punt Avui. Nacional 27-08-2021, Pàgina 10


Nou restaurant de menjar ràpid en un edifici històric al centre de Sabadell\nCasa Guillermo serà un restaurant de KFC\nL'antiga Casa Guillermo acollirà el restaurant / LLUÍS FRANCO\nDos anys després que Guillermo Matarranz tanqués Casa Guillermo a la cantonada entre la plaça de l’Àngel i la Via Massagué –i es traslladés al carrer Advocat Cirera– s’ha fet públic l’obertura un nou negoci en aquest local. Es tracta d’un restaurant de la cadena de menjar ràpid KFC. Les obres per convertir l’emblemàtica botiga de roba en un establiment de la marca de pollastre fregit estan molt avançades. De fet, podria estar obert en un termini de dos mesos.\nEl nou restaurant KFC de Sabadell és una franquícia de l’empresa multinacional AmRest España, que gestiona restaurants de menjar ràpid arreu del món. D’entre altres marques, aquesta companyia disposa de 81 locals de KFC a l’Estat espanyol. El nou restaurant de la franquícia a Sabadell tindrà una capacitat per una vuitantena de comensals.\nFonts d’aquesta empresa han explicat que les obres estan sent complicades per l’antiguitat de la finca. “La demolició interior va ser molt difícil”, han indicat. El reforç de l’estructura de l’edifici és el que està portant més feina del previst inicialment.\nDe fet,la Casa Escaiola, construïda el 1931 per l’arquitecte Eduard Maria Balcells, és considerada com a Bé Cultural d’Interès Local. En aquest sentit, en el Pla Especial Urbanístic de Protecció del Patrimoni s’inclou aquest edifici en el nivell 2 de protecció que comporta la conservació. Si més no, té una a façana de pedra, està decorada amb balustrades i frontons al xamfrà i sobre les obertures. Per aquest motiu, la intenció de la constructora és conservar aquests elements. En tot cas, l’Ajuntament està seguint aquestes obres de prop. Fins i tot, els hi han demanat la conservació del vinil amb el nom de Casa Guillermo que han quedat.\nNou Burger King\nAmb l’obertura a Sabadell, hi haurà un nou restaurant KFC a la comarca, després del que van obrir el 2016 a Sant Cugat i del Parc Vallès a Terrassa. Curiosament, a Sabadell ja hi havia un KFC els anys 90, que estava situat a la Rambla. Si més no, els restaurants de menjar ràpid no han reeixit al Centre.\nPotser, per això, Burger King ha obert a Sabadell el que ja és el seu quart restaurant de menjar ràpid a la ciutat. Situat al sud de la ciutat, es troba al carrer Pla del Fonollar, a Sant Pau de Riu-sec, a la carretera que uneix la rotonda de l’Ikea amb la que dona just davant del camp municipal Sergio Busquets de Badia del Vallès.\nTanca l'emblemàtica Casa Guillermo a la Via Massagué\nTemes:Casa Guillermo, KFC, plaça Àngel, Via Massagué


I en aquesta línia, seguint el que ja es va fer en les darreres festes de Carnaval, ha decidit també convocar un concurs per al cartell. Els interessats/des, segons les bases aprovades recentment per la junta de govern, han de tenir més de 16 anys i poden presentar-ne un màxim de dos obres, les quals han de ser individuals. El termini per presentar les propostes, que s’han de presentar a l’Oficina d’Atenció a la Ciutadania (OAC), acaba el 17 de juny, a les 13.30 hores. El guanyador/a s’emportarà un premi de 300 euros, que se li entregarà el dia del pregó de la festa.\nEl cartell es pot presentar en format digital en CMYK a 300 p.p, en PSD, AI o PDF i en tamany DIN A-3 i DIN A-4, adjuntant si cal, la tipografia utilitzada o en versió i impresa (només en el cas d’aixecament de l’estat d’alarma) sobre suport rígid, com el cartró ploma o similar, en format DIN A-2 i disposició vertical. Les obres que es presentin amb cartolina com a mitjà de suport quedaran automàticament desqualificades. En el cartell, que es pot utilitzar qualsevol tècnica (il·lustració, fotografia…) hi ha de figurar Festa Major 2020 Santa Cristina d’Aro del 18 al 26 de juliol de 2020 i els logotips de l’Ajuntament i de la Diputació de Girona.\nEls interessats hauran de posar un pseudònim al dors del cartell, que haurà d’anar acompanyat d’un sobre amb les seves dades personals. Els cartells han de ser originals i inèdits , i de creació pròpia de l’autor/a que els presenti. A l’hora de valorar els treballs presentats, el jurat tindrà en compte els criteris d’originalitat, qualitat tècnica, qualitat artística i transmissió de valors positius vinculats a la celebració de la festa major. El veredicte del jurat es farà públic el 26 de juny. Tot i això, el jurat es reserva el dret de declarar-lo desert. Però a més, tot i que hi hagi un guanyador, l’Ajuntament podria declarar-lo nul si no es possible celebrar la festa major.


Manualitats per esperar als Reis Mags | Consumer\nManualitats per esperar als Reis Mags\nPer entretenir als nens durant l'espera als Reis Mags, la millor alternativa pot ser dibuixar o fer manualitats amb Melchor, Gaspar i Baltasar com a protagonistes\nSi els nens es posen ansiosos en els dies previs a l’arribada dels Reis Mags, una bona alternativa perquè estiguin entretinguts és que realitzin activitats relacionades amb aquests personatges. Aquest article ofereix algunes manualitats, des de dibuixos per acolorir en la pantalla de l’ordinador o en paper, fins a ninots que representin a Melchor, Gaspar i Baltasar fabricats amb rotllos de paper higiènic, gots de cartró, palitos de gelat o porcellana freda.\nDibuixos i manualitats per fer al costat dels nens\nDesprés de gairebé dues setmanes de vacances de Nadal, per a alguns nens l’espera a l’arribada de Melchor, Gaspar i Baltasar pot fer-se massa llarga. Una manera de distreure’ls és realitzar amb ells algunes manualitats relacionades amb els tres Reis Mags.\nEn Internet hi ha alternatives perquè els nens acoloreixin sobre el paper o en la pantalla de l’ordinador\nAcolorir dibuixos és una possibilitat sempre molt entretinguda per als nens, a més de que els ajuda a desenvolupar la seva motricitat fina. Existeixen diverses webs, com Yodibujo.es o Colorearjunior.com, que ofereixen dibuixos per imprimir en paper i que els petits puguin treballar sobre ells. Unes altres, com Dibujos.net, permeten pintar directament en la pantalla de l’ordinador, la tableta o el telèfon mòbil.\nPerò a més d’acolorir, es poden confeccionar petits ninots o figures que representin als Reis Mags. A continuació s’expliquen algunes variants per passar un moment entretingut al costat dels més petits.\nReyes Mags amb rotllos de paper\nUna de les formes més senzilles és crear figures dels Reis Mags amb els cilindres de cartró del paper higiènic. Es recobreix la part inferior de la peça (uns dos terços del total) amb paper de color o tela, que representi la roba, i s’afegeix algunes tires del mateix material per fer els braços. En la part de cartró que queda descoberta es dibuixen els principals trets de la cara (ulls, nas i boca), però es pot ser més específic i afegir orelles, celles, pestanyes, etc.\nEls trets de la cara, com a ulls, nas i boca, convé realitzar-los amb un retolador\nSobre el cap es poden col·locar cintes de colors per formar el pèl. També es poden posar petites corones de cartolina o un altre material. Una altra manera de realitzar aquest element real és retallar en becs la part superior del cilindre i pintar la corona sobre la seva superfície.\nPer a la base, per la seva banda, es pot deixar el cilindre tal com està, o bé afegir uns ovals de feltre o goma EVA perquè representi els peus.\nEn aquest blog es poden veure diverses fotos amb el resultat final de les creacions, amb les quals es pot muntar, per descomptat, no solament el trio de Reyes Mags sinó tot un pessebre.\nReyes Mags amb gots de plàstic o palitos de gelat\nUna alternativa és emprar gots descartables, de plàstic o cartró, per realitzar el cos de cada rei. Així ho explica pas a pas la web Facilisimo.com. La proposta inclou dissenyar el cap de cada personatge amb un segment de rotllo de paper de cuina o paper higiènic. Com els gots no tenen forma de cilindre sinó de con truncat, el cos té més volum que el cap i així la figura queda una mica més proporcionada.\nUna altra forma molt senzilla de recrear aquestes figures és amb palitos de gelat. Com s’aprecia en aquesta foto, es tracta d’estructures molt simples a les quals es dona forma amb ajuda de pintura, feltre, goma EVA i altres objectes, com a botons o pedacitos de tela daurada.\nFeltre i porcellana freda per a unes figures més elaborades\nUna mica més complex de realitzar és el fermall penjant que presenta el blog de Dimes i Diretes. Consta també de feltre i altres teixits retallats i cosits de manera simple per obtenir les formes desitjades. També en aquest cas s’ajuden de botons, lluentons i altres peces de merceria per a detalls com les corones i els cinturons de les petites figures. En la part posterior porta un ganxo metàl·lic, per cordar a la roba, i un penjoll elàstic en la part superior, per penjar de l’arbre de Nadal, del pom de les portes o d’on es desitgi decorar.\nL’opció més difícil d’aquest llistat és la de construir les figures dels Reis Mags amb porcellana freda, tal com s’explica en aquest vídeo de la web Lovely Baby Pink. Si bé són figures bastant simples, exigeixen pastar una per una cada part i després adherir-les amb una cua o cola especial, a més de pintar alguns trets, com les celles i les pupil·les, amb retolador. Però no és gens que amb una mica de pràctica i aplicació no es pugui aconseguir.\nacolorir artesanals dibuixos magos-ca manualidades-ca muñecos-ca reis


Half Balaguer – Parrillada triatlètica ~ Club triatló fisiorutpujol.com\nHalf Balaguer – Parrillada triatlètica\n12:25 Espai de Salut del Bisaura 4 comments\nSegona participació al triatló de mitja distància més dificil que he participat mai. La participació d´aquest any ha estat marcada pel patiment de l´any passat, on vaig portar una bicicleta que no corresponia a les meves “habilitats” ciclistes.\nHe de reconeixer que he sentit una certa enveja quan sobretot a l´última baixada, d´uns 20 kilometres , m´adelantaven cabres a unes velocitats impossibles per mi.\nLa bicicleta escollida per l´ocasió és un miracle pujant, però la pobre no tira ni a tiros baixant (suposo que el poc pes, meu i de la bici i té molt a veure).\nArribavem a Balaguer a les 11, amb pressa, perquè no teniem ni idea de a quina hora tancaven el box. Dinem al camping just a la zona de boxes .\nEstem a la sombra i un termometre digital insinua uns 28ºC ….Són les 11:00 i estem a la sombra : Farà molta calor.\nDe seguida que puc toco l´aigua i està perfecte. Avui sense onades, no hi ha cap excusa per no fer una natació normal . SWIM T1\nEl circuit de natació són 2 voltes a un circuit de 3 boies. Dir que tens una estratègia pensada per un triatló com Balaguer pot ser una mica atrevit, sobretot si l´estrategia és apretar a la cursa a peu. En una cursa així et passen mil aventures que poden fer que ni estratègies ni punyetes.\nRecordo el circuit de bici com a molt pesat. La idea és patir el mínim possible per poder córrer sense arrosegar-me com l´any passat: 21 km de cursa a peu es poden fer molt llargs.\nA les primeres rampes triatletes acoplats, amb plat gran i una cadència que deu rondar les 30-40 rpm. Em sabia greu adelantar-los i tot . Collons ¡!! Es pot anar amb cabra i amb el plat petit!!! Jo assentat a la meva trona, pujo com un senyoret. Fa molta calor . Superimportant hidratar-se!!! Amb el que porto i amb el que donen. Realment els avituallaments són fantàstics. Al començament porto un bidó amb 226ERS Energy Drink i un amb aigua. Amb un gel 226ERS de 25 mg de cafeïna en tindré prou. En un dels esplèndids avituallaments agafo un tros de plàtan i he de reomplir d´aigua vàries vegades.\nNo recordo haver passat mai tanta calor. Cada vegada que el circuit ens guarda una sorpresa hi ha un cartell , amb la paraula “MUR” i el seu nom. M´en recordo d´en Sergi Miró que ja l´any passat em va aconsellar que no anès amb cabra. És una delicia pujar amb aquesta bici. El bucle que es fa al venir d´Ager és una autèntica pesadilla, i quan tornes a sortir a la carretera direcció Balaguer respires tranquil. La baixada es fa llarga i l´últim Mur arribant a Balaguer gairebé és per anar amb la roda aixecada.\nAcabo la bici fa no fa com l´any passat , però amb la sensació de no estar del tot cuit. BIKE T2\nM´autoconvenço que 21 kilometres són pocs i arrenco a córrer. No anar al breafing és un error. Començo a córrer i no sé quantes voltes són i de seguida veig que el circuit de la cursa a peu és diferent. Desprès dels kilometres inicials amb cert desconcert i incògnita per part meva em tranquilitzo. Són 4 voltes de 5 km i escaig. El circuit no té res a veure amb el de l´any passat. Aquest és molt més distret i potser amb més ombra. Amb 4 voltes ens anem trovant tots i es comencen a veure autèntiques cares de patiment. Començo a adelantar a les cabres que m´han adelantat a velocitat de creur baixant. Els ànims de la Super Rut són fonamentals: l´any passat no hi era ¡!! I també els d´una llarga llista d´amics que amb cada crit d´ànim et fan córrer un segon més ràpid.\nSense fer un gran parcial faig una bona mitja. Creuar l´arribada amb la pell de gallina és lo màxim que li pots demanar a una prova. RUN\nPenso que si acabant regalessin inscripcions per l´any que vé, pocs serien els que acceptariem.\nConvençut, ara , de tornar-hi l´any que vé. Tot un any per millorar en la bici. M´hi començo a posar ja ¡!\nEric Besora Molins 6:12:57 = 36:34 - 3:55:15 - 1:41:08\nPosted in: half balaguer,infern\nLlorenç Córdoba says:\n18 de junio de 2012, 13:14 Reply\nMolt bon post i magnífica cursa !! Enhorabona !\n18 de junio de 2012, 14:38 Reply\nGenial la crònica i increible la half que has fet.\nA més, en 4 setmanes... 3 oi? Bufffff... sense paraules!!! Super craaaack!!! Enhorabona tiu!\n18 de junio de 2012, 16:27 Reply\nno m'agrada fer matematiques i menys a "toro pasado"... pero pensa que potser els ultims 20 kms vas perdre, com a molt 5 minuts per no portar cabra. Si l'haguessis portat potser n'hauries perdut 10 en els primers 70kms + 10 minuts a la cursa peu per anar amb les cames com a pals.\nsolucio del problema: 10+10 = 20-5 = 15 minuts menys de no cabra a si cabra\nMANOLITO space says:\n18 de junio de 2012, 23:17 Reply\nBona crónica!! Cursa duríssima!!


El senyor gerent: El senyor gerent els ensenya a relaxar-se a la platja\njomateixa 19 d’agost de 2011, a les 8:56\nanirem seguin aquests relats costumistes... jeje\nTxisky 19 d’agost de 2011, a les 8:59\nJo ja fot tres estius que a la platja només hi vaig al xiringuito, i vestit de carrer: con dos cohone!.\nMolon labe 19 d’agost de 2011, a les 9:16\nMiri jo des del dia que vaig escoltar "Jonathan como te ahogues te mato" vaig decidir que el nivell intelestuá de la platja senzillament em sobrepassava....\nRaT 19 d’agost de 2011, a les 16:54\nvos vus etiviqueu a l'anar pel Maresme. Baixeu a la Crosta Daurada que, tot i ser platges llarges, immmmenses sense cales baixempordaneses, no tens dingú en 50 metres a la rodona.\nSergi 19 d’agost de 2011, a les 17:56\nQue bona "Blood Beach", la poden veure sencera pel youtube mateix. Estaria molt bé veure'n un remake fet a la barceloneta.\nLlesca 20 d’agost de 2011, a les 22:16\nNo calia que digués que anava pel Maresme (on van tots els éssers del Vallès quan volen platja), amb la transcripció que ens regala queda més que dit; és llegir-ho i dir "cony, és com estar a la putaplatja de Mataró".\nTotal, que de platja res, que la sorra, el sol i els desperdicis varis (brossa, humans...) no fan més que tocar la figa. Encara no hi he anat ni un puto cop ni en tinc intenció.\nDr. Muerte 22 d’agost de 2011, a les 5:30\nNo s'equivoqui srta. Llesca. La fauna pija del Vallès tira cap a dalt, cap a Begur i similarTs. La xusmeta vallesana és la que va al maresme, exceptuant al gerent que de xusma en té el mínim.\nTxisky 22 d’agost de 2011, a les 8:53\nDr. Muerte, i la xusma killa cap a Salou i Cunit!.\nc.e.t.i.n.a. 23 d’agost de 2011, a les 18:23\nNo us queixeu que a les platjes del Baix Llobregat a més dels fills dels kanis i les yesis, ara patim una invasió de famílies paioponis. L'infern en braga naútica!\nRuben 4 de setembre de 2011, a les 11:50\nJo m'estimo més:\n1. No anar-hi directament.\n2. Si hi haig d'anar (a punta de pistola), mirar tetes. Sóc dels que obriria l'ull. També aprofito per anar obrint l'ull de darrere...\nAlyebard 20 de setembre de 2011, a les 9:16\n:D, facis del club mediterranée i no li passarà això. I miri tetes home!!\nEl senyor gerent anota dos de tres al Palau d’Espo...


drosell – Page 2 – International Car Rally Barcelona – Sitges\nPosted on 12/31/2016 by drosell\nPosted on 11/06/2016 11/06/2016 by drosell\nPosted on 11/02/2016 by drosell\nDurant l’edició del 2016, l’equip del programa “Catalunya Experience” va convidar a un conegut Instagramer, Gareth Pon, a viure el Ral·li des de dins. La Ivana i el Gareth van fer el trajecte Barcelona – Sitges pujats en un dels cotxes d’un dels nostres participants, un Hispano – Suiza. Avui a les 22:30, podrem veure[…]\nPosted on 03/26/2016 by drosell\nAgnès Busquets i Roger de Gràcia seran els convidats d’aquesta 58ª edició del Ral·li. Els dos populars personatges són coneguts per les seves actuacions als programes “No me la puc treure del cap”, en Roger de Gràcia, investigant com 14 cançons populars catalanes han tingut un èxit que ha perdurat al llarg dels anys, i[…]\nPosted on 03/12/2016 03/12/2016 by drosell\nPosted on 02/25/2016 03/04/2016 by drosell\nLes inscripcions ja estan obertes per a tots aquells que tinguin un vehicle fabricat abans o en l’any 1928. A la pàgina de la 58ª Edició trobareu les normes i els fulls d’inscripció. Cal recordar que els vehicles que demanen participar al Ral·li passen un primer filtre per validar la seva antiguitat i estat de[…]\nConfirmades les dates de l’exposició a L’illa Diagonal\nPosted on 02/17/2016 02/19/2016 by drosell\nJa estan confirmades les dates de l’exposició que cada any prepara L’illa Diagonal amb motiu de la celebració del Ral·li Internacional de Cotxes d’època Barcelona – Sitges. Enguany, l’exposició s’obrirà al públic del 29 de març al 16 d’abril, durant l’horari d’apertura del centre comercial. L’exposició coincidirà amb la jornada de verificacions tècniques el dissabte[…]\nCotxes Des del 1929 GRUP I -- Abans 1908 GRUP II -- 1909 - 1914 GRUP III -- 1915 - 1920 GRUPPO GRUP V -- 1925 - 1928 Motos


Graven una parella argentina mantenint sexe al cotxe a més de 100 quilòmetres per hora\nEl conductor que va gravar el vídeo es va sorprendre en veure que el cotxe circulava amb els intermitents ficats\ndilluns, 11 de desembre 2017 - 13:39h | Actualitzat a 11/12/2017 13:44h\nUna parella va ser gravada mentre que mantenien relacions sexuals a un cotxe en marxa i a més de 100 quilòmetres per hora en una carretera de Jujuy, a Argentina. Segons recull 'El Nueve.com', la parella va ser gravada per un conductor que anava en la mateixa direcció quan, de cop i volta, va veure que la parella del costat estava en ple acte sexual amb el cotxe en marxa i a gran velocitat.\nSegons sembla, el conductor que va gravar les imatges es va sorprendre en veure l'altre vehicle circulant amb els intermitents ficats, moment en què va passar a avançar-lo i va observar de primera mà el que estava succeint.\nEl conductor de l'altre vehicle va treure-li el dit a qui estava gravant\nLa gravació s'ha viralitzat en poques hores per l'insòlit i perillós episodi protagonitzat per la parella. La identitat d'aquestes dues persones es desconeix encara. Pel que fa al moment en què el conductor s'adona que els estan gravant, decideix fer-li un gest poc agradable amb el dit a qui gravava, sense importar-li la perillositat de l'acte.\nSexe Argentina Mobilitat


Locazione Turistica Villa Chiara.1 Imperia Itàlia - Ofertes d'hotels amb els MILLORS DESCOMPTES EN LÍNIA\nMés informació sobre Locazione Turistica Villa Chiara.1\nAl visitar Imperia, vosté es sentirà com a casa a Apartment Imperia 6, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Apartment Imperia 6, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. L'hotel ofereix accés a una gran gama de serveis, inclosos habitació familiar, instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb TV satèl•lit/cable, cuina americana, nevera, plat de dutxa a cada habitació. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Apartment Imperia 6 la base perfecta per a gaudir de la seva estada a Imperia.\nCal que informeu el Locazione turistica Villa Chiara.1 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 200 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Balanç favorable al FC Barcelona contra Allegri - FC Barcelona\nHomeFutbolPrimer EquipNotíciesBalanç favorable al FC Barcelona contra Allegri\nBalanç favorable al FC Barcelona contra Allegri\nfcbarcelona.cat - 03/06/2015 | 00:00\nQuatre victòries, tres empats i una derrota és el còmput global del conjunt blaugrana contra el tècnic italià\nAllegri es tornarà a trobar amb el Barça / FOTOMUNTATGE FCB\nFeia 12 anys que Barça i Juve no es veien les cares a Europa. Els precedents contra Massimiliano Allegri, en canvi, són molt més recents. De fet, el FC Barcelona s’ha vist les cares contra l’actual tècnic del Juventus en vuit ocasions en els últims quatre anys, quan era entrenador de l’AC Milan. El balanç és força positiu per als culers: quatre victòries, tres empats i una sola derrota.\nUna remuntada inoblidable\nDe tots aquests compromisos, en destaca un per sobre de la resta. És el 4-0 produït al Camp Nou el 12 de març del 2013, en el duel corresponent a la tornada dels vuitens de final de la Lliga de Campions. La golejada va servir per capgirar el 2-0 de Milà, que és fins ara l’únic triomf d’Allegri contra el Barça.\nUn any abans d’aquella doble cita tots dos equips ja s’havien trobat fins en quatre ocasions. Llavors, els dos compromisos de la fase de grups es van resoldre amb un empat (2-2) i una victòria culer (2-3), els mateixos desenllaços que van donar-se als quarts (0-0 a Milà i 3-1 a Barcelona).\nEls capricis del sorteig van fer que Allegri i Barça es retrobessin a la Champions per tercera temporada consecutiva. En aquest cas, novament a la fase de grups. Un 1-1 a Milà i un 3-1 al Camp Nou van ser els resultats finals.\nAra espera Berlín i l’equip d’Allegri ja no serà l’AC Milan, sinó el Juventus de Torí. Continuarà la bona ratxa culer?\nAixí serà la samarreta de la final


IB3 | Cort reprograma els concerts de Sant Sebastià per a aquest estiu: a porta tancada i a 5 euros\nIB3 Notícies > mallorca > Cort reprograma els concerts de Sant Sebastià per a aquest estiu: a porta tancada i a 5 euros\nCort reprograma els concerts de Sant Sebastià per a aquest estiu: a porta tancada i a 5 euros\nEl primer concert, el de La M.O.D.A, se celebrarà al Trui Teatre el 10 de juny; Miguel Poveda actuarà al Principal el 12 de juliol i el 15, Nathy Peluso a l'Auditorium\nNathy Peluso actuarà dia 15 de juliol a l'Autotorium de Palma.\nEl regidor de Participació Ciutadana i portaveu de l’Ajuntament de Palma, Alberto Jarabo, ha anunciat aquest dimecres, en roda de premsa, les noves dates pels concerts de Sant Sebastià que es van sorprendre el mes de gener per evitar aglomeracions i la propagació de contagis. El primer concert, el de La M.O.D.A, se celebrarà al Trui Teatre el 10 de juny; Miguel Poveda actuarà al Teatre Principal el 12 de juliol i en 15 actuarà Nathy Peluso a l’Autotorium de Palma. Les actuacions tindran un preu de 5 euros i la recol·lecta total s’entregarà a entitats solidàries que ajudin a col·lectius afectats per la pandèmia.\nAixí mateix la junta ha aprovat la contractació de tres concerts del cicle “Memòria Musical de Sant Sebastià” que es faran els dies 17, 18 i 19 de juny al recinte de Ses Voltes. Es tracta de concerts homenatge als anys 60, 80 i 90 que comptaran amb els grups Glissando Big Band, Papa Topo i Sexi Sadie.\nL’aforament serà limitat, per tant els ciutadans que desitgin accedir-hi hauran de reservar prèviament entrada a través d’internet, aquesta tindrà un cost de cinc euros. La taquilla simbòlica es destinarà a entitats sense ànim de lucre que treballin per pal·liar els efectes de la crisi provocada per la pandèmia de la COVID-19.\nEls concerts tenen enguany un cost pròxim als 153.000 euros, això és gairebé un 40 per cent menys que l’any passat.\nAixí mateix la junta també ha aprovat l’ajornament per al mes de març de la realització dels dos concerts a mitjans de comunicació pera la promoció artística i la difusió publicitària amb motiu de les festes de Sant Sebastià 2021, donat que s’han aixecat les restriccions que va dictar el Consell de Govern el passat 11 de gener pel que fa a la celebració de festes populars i actes de tipus cultural i lúdic. El concert adjudicat a l’empresa Radio Popular SA- Cadena Cope que s’hi havia de celebrar el dia 20 de gener de 2021es farà el pròxim 5 de març al Trui Teatre. Mentre que el concert a càrrec de l’empresa Uniprex SAU que s’havia de fer el23 de gener de 2021 es farà el pròxim 14 de març també al Trui Teatre.\nContinuen les negociacions pel conveni sectorial autonòmic del servei de recollida de fems\nLlucmajor, per exemple, paga a un peó 854 euros i a un conductor 1000.\nXoc entre l’Ajuntament d’Andratx i Ports per la reforma del moll\nEl consistori diu que la construcció d'un espigó no en respecta els valors patrimonials, encara que Ports diu que estan...\nTot i que té una disgrafia greu diagnosticada, un trastorn de l'aprenentatge, s'acaba d'instal·lar a Madrid per estudiar Periodisme a...


Catalunya torna a guanyar el Mundial de biketrial!\nLa selecció catalana aconsegueix el cinquè títol de la història\nLa selecció catalana de biketrial ha repetit l’èxit de la temporada passada i ha assolit el Campionat del Món per nacions. És la cinquena vegada en els últims sis anys en què Catalunya es proclama campiona mundial, només el 2013 no n’ha estat la vencedora. Al podi, Catalunya ha estat acompanyada d’Espanya, segona classificada, i la República Txeca, tercera.\nA més, cal destacar que els pilots catalans han obtingut tres triomfs individuals i un total de vuit podis. Rafa Tibau ha estat el vencedor de la categoria Elit 26’’, on Àngel Batlle ha obtingut la tercera posició. Els altres campions del món han estat Laura Donate, a la categoria femenina, i Domènec Lladó, a la júnior. Les medalles de plata han estat per Alan Rovira, a la modalitat benjamí, i Alba Hidalgo, a l’Elit femenina. Les altres medalles catalanes han estat dos bronzes, de Marc Viñas a la modalitat sènior 26’’ i de Marc Piquer a la poussin.\nAquest any el Campionat del Món de biketrial ha presentat un format molt innovador, amb la competició concentrada en sis dies, en què els pilots han disputat tres curses, com si fossin tres proves independents del campionat. Hi ha participat més de 100 pilots de 16 països diferents i la selecció catalana ha estat la més nombrosa, amb 21 esportistes.\nPodeu veure el vídeo que n’ha fet la Televisió de Catalunya:


Roda FetilleraAssociació Artística i Cultural\nLa Roda Fetillera no és més que una altra manera d’anomenar una trobada de bruixes, un aquelarre. Reunions secretes en què la finalitat era dur a terme un ritual, aplegar-se i compartir la llibertat clandestina. Nosaltres pretenem mantenir aquest esperit col·lectiu, de creació, de llibertat. I és per això que tenim la voluntat de fer de la cultura i, molt especialment, del teatre, un punt de trobada i d’interacció de les arts. Aquest encontre ha de servir per convertir el públic en un agent actiu, que s’implica en l’obra. I així, l’obra esdevé una eina per a desenvolupar noves reflexions, accions i creacions. En definitiva, dur l’art més enllà de les sales d’exhibició per a transformar-les en motor de canvi de la realitat social. Tot això recuperant les arrels, la màgia dels rituals dels avantpassats, d’aquelles bruixes que van traçar un camí. Retrobant l’essència de la nostra identitat, el fet de ser dones, joves i creadores.\nCristina Canudas, Maria Capell i Sílvia Pérez són tres joves artistes amb ganes de dedicar la seva energia i imaginació a crear espais de reflexió i de comunicació a través de l’art. "Amb el teatre, he trobat la meva forma de comunicar, d'expressar, de cridar... D'altres potser la trobaran en la política, en l'esport, en l'educació; però jo em quedo amb aquesta branca de l'art on la imaginació i la vivència són necessàries per aconseguir una esquizofrènia col·lectiva que de ben segur ens modifica, ens provoca i no ens deixa indiferents."\nCristina Canudas (veure CV)\n"Em meravellen les paraules per la seva singularitat, per la seva forma i essència, pel que ens diuen de la cultura on són utilitzades. Per contrast, em fascina la universalitat i visceralitat dels gestos, dels somriures o les llàgrimes, com a forma instintiva d’expressió i comunicació. I ho entenc tot plegat com una eina per a la transformació personal i social, des d’on tot és possible." Maria Capell (veure CV)\n"El moviment constant dins un cos neutre amb una ment lliure, plena de necessitat de cridar allò que la fa viure. És això el que m'enamora de la dansa, és el poder dir sense la necessitat de paraules, el fet de saber que amb un moviment puc expressar i tu em pots entendre".\nSílvia Pérez (veure CV)\nRoda Fetillera | Disseny i programació: Edgar Riu


La Santboiana guanya a Vigo i suma un 'bonus' ofensiu (29-56)\nL'equip que entrena Lewis Williams ha estat molt superior i s'ha avançat 0-17 a l'inici del partit. Els de Sant Boi han sumat la segona victòria consecutiva a la Lliga\nARA Vigo Actualitzada el 02/10/2011 14:46\n260x366 Una imatge del partit Universitat de Vigo-Santboiana / UESANTBOIANA.COM Una imatge del partit Universitat de Vigo-Santboiana / UESANTBOIANA.COM\nLa Santboiana ha aconseguit la segona victòria consecutiva a la Divisió d'Honor de Rugbi després d'imposar-se al camp de la Universitat de Vigo (29-56), en un enfrontament on els de Lewis Williams han estat molt superiors i han aconseguit el primer bonus ofensiu de la temporada. Els catalans han estat superiors des de l'inici, i han aconseguit un parcial de 0-17 als primers compassos del partit fins arribar al descans amb un contundent 10-34.\nA la mitja hora de joc, la Santboiana ja havia aconseguit el bonus ofensiu –per haver fet quatre marques–, gràcies als assajos de Palau, Oliver, Richmond i Acebedo. L'equip que dirigeix Lewis Williams ha millorat en alguns aspectes del joc, com en la melé i touch, i ha completat la millor primera part d'aquesta curta temporada.\nAmb aquest avantatge còmode, els jugadors catalans s'han relaxat una mica i ho han aprofitat els locals per avançar-se al marcador fins arribar a un perillós 29-37. La Universitat de Vigo, gràcies als errors defensius del seu rival, i empesa pel coratge de saber que no tenien res a perdre, també ha pogut aconseguir el bonus ofensiu.\nPerò als jugadors de la Santboiana no els han tremolat les cames i han reaccionat. L'equip de Vigo ha anat abaixant el ritme, mica en mica, i gràcies a les marques de Le Roux i Thompson el conjunt s'ha distanciat novament i ha afirmat la segona victòria del curs, la segona consecutiva i la primera fora de casa.


Meghan Markle demanda un tabloide per la publicació d'una carta privada\nEl príncep Enric tem que la història de Lady Di "torni a repetir-se"\n3 min. Barcelona 02/10/2019 15:36\n651x607 Meghan Markle ahir en un acte a Sud-àfrica / GETTY Meghan Markle ahir en un acte a Sud-àfrica / GETTY\nEl duc de Sussex, Enric d'Anglaterra, ha acusat la premsa d'emprendre una "campanya implacable" contra la seva dona, Meghan Markle, i ha anunciat que la duquessa ha demandat el 'The Mail on Sunday' per la publicació d'una carta privada. En un ampli comunicat divulgat aquesta nit, el príncep Enric, net de la reina Elisabet II, ha assenyalat que la parella s'ha vist obligada a prendre mesures legals després de veure que la premsa ha continuat publicant "una mentida darrere l'altra".\nEl bufet d'advocats Schillings, en representació de la duquessa, ha acusat el dominical de dur a terme una campanya contra Meghan Markle plena de mentides i històries humiliants. Al febrer el diari va publicar extractes d'una carta escrita a mà per la duquessa i dirigida al seu pare, Thomas Markle, en la qual, segons la versió del rotatiu britànic, ella deia que estava molt dolguda per la seva actitud.\nLa relació de Markle amb el seu pare\nL'aparent mala relació entre la duquessa i el seu pare va sortir a la llum des que la parella es va casar l'any passat al castell de Windsor, als afores de Londres, enllaç al qual el pare, Thomas Markle, no va acudir perquè, poc abans de les noces, va provocar un gran enrenou en els mitjans al deixar-se fotografiar als EUA per paparazzis mentre mirava tabloides amb fotografies de la seva filla a canvi d'una contraprestació econòmica.\nDesprés de conèixer-se les mesures legals de la duquessa, el dominical va comunicar que defensa tot el que ha publicat. En el seu comunicat a la premsa, el príncep Enric fa referència a la mort de la seva mare, Diana, princesa de Gal·les, en un accident de trànsit a París el 1997 i ressalta que ara pot veure que la seva dona és víctima de "les mateixes forces poderoses" de la premsa. El príncep admet que sent el "més profund temor que la història torni a repetir-se".\n"Una campanya despietada"\nEn la seva nota, el duc subratlla que la seva dona i ell creuen en "una premsa lliure i objectiva, que informi de la veritat" perquè és "la peça angular" de la democràcia, però que la duquessa és "una de les últimes víctimes dels tabloides" que porten a terme campanyes contra determinades persones sense pensar en les conseqüències: "Una campanya despietada –afegeix– que ha augmentat en l'últim any, durant el seu embaràs i mentre criem rl nostre fill".\nEl comunicat s'ha divulgat mentre els ducs fan una gira per diversos països africans amb el seu fill, Archie, de quatre mesos. "Hi ha un cost humà en aquesta campanya implacable, especialment quan se sap que és falsa i maliciosa", prossegueix la nota, que afegeix que és difícil "descriure com ha sigut de dolorós" tot aquest procés.\nEl duc ha acusat el dominical d'enganyar els seus lectors al publicar cartes privades en què es van ometre paràgrafs, frases i paraules específiques per ocultar "mentides". Per la seva banda, un portaveu del rotatiu va negar "de manera categòrica" que "la carta de la duquessa fos editada d'alguna manera per canviar el sentit" del que volia dir. La parella es va casar el maig de l'any passat a la capella de Sant Jordi, al castell de Windsor, en un esdeveniment que va acaparar una gran atenció mediàtica al Regne Unit.


2011 desembre | EIVISSA CONFIDENCIAL\nMonthly Archives: desembre 2011 Monumental arriada de calçons del Govern Balear\nEl Govern Balear del PP acaba l’any donant mostres del seu poc pes polític i de la seua nul·la disposició a lluitar per defensar els interessos de les Illes davant el govern central. No ens referim al fet que la representació del PP illenc a l’equip de Rajoy quedi en mans d’una regidora de...Continua »\tSanta Eulària encara és “Santa Eulalia del Río”\nEl municipi de Santa Eulària duu més de 25 anys en la il·legalitat, ja que segueix denominant-se oficialment Santa Eulalia del Río a pesar que la llei diu que l’única forma oficial dels topònims ha de ser en llengua catalana. Precisament és aquesta llei la que el Govern de Bauzà pretén canviar ara, per...Continua »\tVicent Serra a punt de donar-se de baixa del PP\nEl president del Consell anunciarà en els pròxims dies la seua baixa irrevocable del PP, per poder defensar millor el seu programa de govern. Vicent Serra vol així desvincular la seua gestió del partit pel qual es va presentar, per la qual cosa mantendrà el càrrec “com a independent”. Pel que sembla, el mandatari...Continua »\tEl PP es carrega al final la Llei de Normalització\nBauzá va crear una encesa polèmica durant la campanya electoral quan va declarar que derogaria la Llei de Normalització Lingüística aprovada pel seu mateix partit fa 25 anys. L’aleshores candidat a la presidència va rectificar immediatament i va dir que no ho faria, que es referia a derogar un decret que fa referència a...Continua »\tEivissa Confidencial us desitja BONES FESTES\nEivissa Confidencial s’actualitzarà amb menys freqüència durant les pròximes dues setmanes de festes, però seguirem aquí per a donar una altra visió del que vagi passant. Volem aprofitar per agrair-vos a tots els lectors la vostra fidelitat, i desitjar-vos molt bones festes i feliç 2012.Continua »\tPot Delgado anar-se’n amb un càrrec a Madrid?\nQue Carlos Delgado, actual conseller balear de Turisme, és un polític explosiu ho sap tothom que el coneix. Tothom diu que sempre ha mirat només per ell i per les seues ambicions, i que un temps de fer bondat no vol dir que hagi canviat. La seua gestió encara no té contestació interna dins...Continua »\tExC i Equo Eivissa ja són el mateix (al Facebook)\nLes pàgines de Facebook d’Eivissa pel Canvi i Equo Eivissa han publicat aquesta setmana, amb un minut de diferència, comentaris idèntics. Potser no passa de la categoria d’anècdota, però no deixa de ser curiós que la mateixa persona administri la pàgina de dos partits polítics diferents. En el cas d’Equo i ExC, a més,...Continua »\tPalau i Serra voten contra Eivissa a Mallorca\nEl líder del PP eivissenc al Parlament i el president del Consell es varen cansar de prometre que defensarien amb força els interessos d’Eivissa a Mallorca. Això era abans de guanyar les eleccions. Ahir es va consumar el pitjor pressupost que ha fet mai el Govern Balear quant a inversions i finançament per Eivissa....Continua »\tEl PP es planteja autoritzar l’edifici de 13 plantes\nMés ciment a la costa i llocs emblemàtics d’Eivissa. Això és el que té preparat el PP ara que ja han passat totes les eleccions i no tenen necessitat de guardar les formes. Després de tot el que hem anat coneixent aquests dies, ens expliquen que la pròxima pot ser la desprotecció de Puig...Continua »\tTambé recuperaran urbanitzacions a Sant Josep\nLes urbanitzacions de Benirràs, Punta Pedrera i Roca Llisa no són les úniques que el PP preveu recuperar pròximament. La moció de censura de Sant Josep ha donat al PP el poder per donar llum verda a més de mitja dotzena d’urbanitzacions que l’anterior equip de govern progressista havia paralitzat. En efecte, les normes...Continua »\tEl PP vol construir a terrenys cremats de Benirràs\nLa setmana comença amb la notícia que l’alcalde de Sant Joan anuncia l’edificació de més de 100 cases i pisos a Benirràs. Antoni Carraca, del PP, vol així recuperar la urbanització que havia previst l’Ajuntament en l’aprovació inicial de les seues normes urbanístiques. Amb aquesta mesura es consumaria la intenció del PP d’anul·lar la...Continua »\tVicent Serra celebra, per fi, la moció de censura\nEl president del Consell s’està convertint en un professional del “donde dije digo, digo Diego”. En una setmana s’ha hagut de menjar les seues paraules ni més ni menys que sobre la construcció de nous ports esportius. El seu partit l’ha desautoritzat i l’ha fet rectificar. Ara ha passat una cosa semblant amb la...Continua »\tPage 1 of 31


Inici / Menjar preparat / elaborat vegetarià / Magdalenes de pastanaga sense gluten\nMagdalenes de pastanaga sense gluten: barreja de farines s.g. (arròs, civada, fècula de patata, blat de moro, cigró), pastanaga, sucre, oli d’oliva, beguda vegetal de soja, compota de poma, nous, panses, aigua, llí, canyella, psyllium, llevat químic, bicarbonat, nou moscada, sal, vainilla, clau, cardamomo, jengibre.\nquantitat de Magdalenes de pastanaga sense gluten\nSKU: KAT008 Categories: Alimentació, elaborat vegetarià, Menjar preparat\nConté Soja, fruits secs. Pot contenir traces de Gluten.\nPes 175 GMS\nSigueu els primers a opinar “Magdalenes de pastanaga sense gluten” Cancel·la les respostes\nMandonguilles vegetarianes amb tomàquet\nHamburgueses vegetals farcides de formatge vegà


El Vendrell. La Cultura: 2014\nLa Biblioteca Pública Terra Baixa és un equipament municipal de cultura, gratuït i obert a tothom. Va ser inaugurada el 18 de juny del 2005.\nTé l’objectiu de satisfer les necessitats d’informació, de formació, i de lleure dels ciutadans posant al seu abast diferents serveis, activitats i recursos documentals.\nTé voluntat de ser un espai clau per a la cohesió social, obert a totes les cultures i per a totes les edats.\nLa Biblioteca Pública Terra Baixa hereta la voluntat de servei que la Biblioteca Popular ha ofert al Vendrell i a la comarca des del 1920, quan fou inaugurada sota la tutela de la Mancomunitat, essent la sisena biblioteca popular a tot Catalunya. Actualment forma part del Sistema de Lectura Pública de Catalunya i la gestió és compartida entre la Generalitat i l’Ajuntament del Vendrell.\nTelèfon 977 66 21 18\nHivern: matins, de dimecres a divendres, de 9:30 a 13.30 h; tardes, de dilluns a divendres, de 15:30 a 20:30 h; dissabtes de 9:00 a 14:00 h.\nEstiu: (Del 22 de juny al 13 de setembre) dilluns, dimecres i divendres de 8:00 a 14:30 i dimarts, dimecres i dijous de 16:00 a 20:30 h\nLes pintures mitològiques d’Àngel Martínez a la Sala Portal del Pardo\nFins a l'11 de gener es podrà visitar l'exposició "Mitologies", del pintor Àngel Martínez, a la Sala del Portal del Pardo. Per a aquesta mostra, Martínez ha reunit un conjunt de pintures i dibuixos recents, i d’altres realitzats fa algun temps, al voltant del tema dels mites.\nAquests personatges, principalment de la mitologia grega, com sirenes, centaures, nimfes, amazones..., i alguns de concrets, com Afrodita, Ícar o Dafne, i també de la religió cristiana, com Adam, Eva, sant Sebastià, etc., són representacions figuratives que exemplifiquen conceptes, valors, lliçons i metàfores de la vida. Tots tenen una extensa tradició en la imatgeria al llarg de la història de l’art. Per a Àngel Martínez, els mites han estat una excusa per tractar el tema del cos humà, que en alguns casos ha sofert la metamorfosi en altres éssers per tal d’explicar-se plenament, quant a físic i com a vehicle d’idees i expressions d’aquestes cultures.\nÀngel Martínez va començar a pintar als tretze anys amb el pintor Joan Torras Viver, al que deu bona part dels seus coneixements de pintura, a més d’un inesborrable record dels deu anys que va estar amb ell.\nDel 1984 al 1989 va estudiar Pintura a la Facultat de Belles Arts Sant Jordi de Barcelona, on va tenir excel·lents professors, com Manuel Ruiz Ortega, Glòria Muñoz o Teresa Llàcer, entre d’altres. Des del 1994 imparteix la docència de Dibuix i Projectes al Cicle d’Il·lustració a l’Escola Superior de Disseny i d’Art Llotja de Barcelona. Actualment col·labora amb diverses entitats com ara el Col·legi de Doctors i Llicenciats en Belles Arts de Catalunya; Segle Nou, grup d’Estudis i Protecció del Patrimoni Cultural; Art Solidari, Obra Social de l’Hospital Sant Joan de Déu, o l’Institut Botànic de Barcelona.\nL’exposició “Mitologies” es podrà visitar de dimarts a divendres de 17 h a 20 h, els dissabtes d’11 h a 14 h i de 17 h a 20 h i els diumenges d’11 h a 14 h.\nEl Teatre Municipal Àngel Guimerà del Vendrell tanca la temporada 2014 amb molt bones sensacions, després de programar una vintena d’espectacles de teatre i espectacles familiars, i de fer una profitosa incursió en el món de la música.\nEntre les representacions ofertes, destaquen les obres de teatre professional, com Un aire de família, Iaia! o La Màgia del Mag Lari, i les representacions de teatre amateur, com Un violinista a la teulada, de la companyia del Centre de Llorenç, o L’hotel dels gemecs, de l’Elenc Artístic Arbocenc, totes amb gran èxit tant de públic com de crítica. Cal destacar també la fusió professional i amateur que es va poder veure en l’obra Onze Nou Catorze, amb la companyia Zitzània Teatre, acompanyada del Grup de Teatre Inestable del Vendrell i dels alumnes d’Arts Escèniques de l’institut Baix Penedès.\nPel que fa a la música, han passat per l’escenari vendrellenc propostes amb estils ben diversos, com els grups Blaumut o Mishima, cantautors com Dani Flaco o Dídac Rocher, el grup coral Ol’Green, finalistes del concurs de música Oh Happy Day, i propostes professionals fusionades amb amateurs, com Cantània, un projecte de l’Auditori de Barcelona que compta amb la complicitat dels centres educatius del Baix Penedès, i l’espectacle Nadal a ritme de swing!, interpretat per músics professionals amb la col·laboració del Cor Zóngora i el Cor de Veus Blanques de l’EMMPAC.\nLa tendència ascendent més clara es troba en les propostes del diumenge al matí, dirigides al públic familiar. Obres com Un bosc de cames, Torna Robin Hood o Bambi, una vida al bosc, han tingut molt bona acceptació.\nEl TÀG tanca les portes d’aquest 2014 amb un augment considerable de públic i d’activitat, i ja prepara el 2015 amb noves i bones propostes, sense descuidar-se de donar les gràcies a totes les persones que han col·laborat en aquest projecte i que propicien que any rere any es vagi fent més gran.\nEntra a la Sala Portal del Pardo i regala ART aquest Nadal\nDe dimarts a divendres de 17 h a 20 h\nDiumenges d’11 h a 14 h\nDilluns i els dies 24, 25, 26 i 31 de desembre i l’1 de gener restarà tancat\nLes excavacions arqueològiques dutes a terme com a conseqüència de la construcció de l’autopista A-16 (actual C-32) entre Sitges i el Vendrell, abans que comencessin les obres, van deixar al descobert un important jaciment d’època ibèrica a l’indret conegut com les Guàrdies, dins del terme municipal del Vendrell. El fet de coincidir amb el tram de l’autopista, va provocar que aquest jaciment hagués de ser inventariat i posteriorment derruït.\nL’Ajuntament del Vendrell, veient que es perdia una part del patrimoni, va demanar l’extracció dels elements més importants o representatius del jaciment i la realització de motlles dels altres. Es van extreure tres forns de reducció del ferro rectangulars i una boca de sitja. Dos dels forns i la boca de sitja formaven un conjunt. Tots aquests elements van ser ubicats en un espai a l’aire lliure de la vila, concretament a la carretera de Sant Vicenç, a la plaça de les Guàrdies s/n, convenientment adequat a les necessitats d’aquestes restes i per a la seva exposició pública que es va inaugurar el 5 de novembre de 1999.\nPassats uns anys des de la seva inauguració, l'espai va patir un conjunt de bretolades efectuades per persones incíviques. Concretament, l’any 2002 es van començar a detectar desperfectes, com pintades i ratllades. Posteriorment, es van trobar llums trencats, baranes doblegades i, fins i tot, s'ha arribat al trencament dels vidres de la coberta de les estructures i al robatori de tot l’enllumenat. En aquest sentit, el passat 2 d’agost es van haver de retirar un dels vidres perquè ningú prengués mal.\nPer tornar a deixar l'espai amb les condicions necessàries per a l'exposició d'un important patrimoni arqueològic, aquest mes de desembre des de la Regidoria de Cultura s'ha fet un important esforç econòmic per instal·lar de nou tot l’enllumenat i substituir els vidres. Per qüestions econòmiques, s’ha deixat per al proper any una segona fase per pintar l’estructura metàl·lica i canviar els plafons explicatius del mòdul.\nJornada de portes obertes a les cases de Pau Casals i concert a l'Auditori de l'Escola Municipal de Música (EMMPAC)\nPau Casals va néixer al Vendrell el 29 de desembre de 1876 a la casa del carrer Santa Anna, num 4, avui convertida en museu. La casa conserva l’ambient propi d’un habitatge de final del s. XIX d’una família molt humil.\nJa de ben petit va demostrar les seves aptituds per a la música, i durant la seva llarga carrera com a violoncel·lista i compositor fou admirat i reconegut internacionalment.\nEl Mestre va fundar a Barcelona el 1920 l’Orquestra Pau Casals i el 1926 l’Associació Obrera de Concerts per apropar la bona música a totes les classes socials. Arran de la Guerra Civil del 1936-39, es veié obligat a deixar els seus amics, la família i la casa de Sant Salvador, que tant estimava, i es va exiliar a Prada de Conflent, on va iniciar un silenci musical voluntari per denunciar la repressió franquista i demanar el retorn de les llibertats al seu país. Davant de la negativa de tornar als escenaris, els seus amics músics van aconseguir organitzar els Festivals de Prada (1950). El 1957 es traslladà a Puerto Rico.\nPer tot plegat, la vila del Vendrell estima i admira la figura del mestre Pau Casals i li ret homenatge cada 29 de desembre mostrant als visitants els passatges més importants de la seva vida i la seva obra, aplegats a la seva Casa nadiua del Vendrell i al museu de la Vil•la Casals, la residència d’estiu que va fer construir a la platja de Sant Salvador, on es poden contemplar objectes i records de la seva vida personal i musical, a més de les obres d’art que conté, entre les quals destaquen les escultures de l’acollidor jardí mediterrani que dóna al mar.\nUn dels valors que Pau Casals va mantenir al llarg de la seva llarga vida va ser la fidelitat als seus orígens.\nJornada de portes obertes a la Casa nadiua de Pau Casals\nd’11 h a 14 h i de 17 h a 20 h\nde 10 h a 14 h i de 16 h a 18.30 h\nVisita guiada a la Vil·la Museu Pau Casals\nA les 12 h i a les 17.30 h\nConcert a la Sala de la Música a càrrec de Ferran Savall amb el seu projecte IMPRO.\nUna experiència musical basada en la improvisació que els patrons harmònics de les músiques més antigues ens puguin inspirar.\nEn acabar Vins i Caves Jané Ventura ens oferirà una copa de cava al Restaurant Vil·la Casals\nActivitat familiar El Trencanous\nUn preciós conte de fades ambientat a la nit de Nadal on la música de Tchaikovsky ens transporta a un món màgic.\nTotes les activitats són gratuïtes. Cal fer reserva prèvia al 977 68 42 76 (Ext.1) o al c/e museu@paucasals.org\nDilluns 29 de desembre,\nEl Petit Príncep, segons el conte d’Antoine de Saint-Exupéry\nA les 21 h, a l’Auditori de l’Escola Municipal de Música (EMMPAC)\nVersió musical de Carlota Baldrís, per a trompa, violoncel i piano.\nOrganitzat per l’Associació Musical Pau Casals\nConcerts de Nadal a l'Escola Municipal de Música Pau Casals\nEl proper dijous 18 de desembre, l’Escola Municipal de Música Pau Casals del Vendrell inicia els tradicionals concerts de Nadal, on podreu escoltar des dels més petits als més grans de l’escola.\nEn aquests concerts gaudireu d'un recull de melodies d’èpoques molt variades i com no podria ser d’una altra manera, alguna que d’altra cançó nadalenca.\nL’accés als concerts és obert a tot el públic i gratuït.\nEls concerts que s’oferiran són:\nDijous 18 desembre de 2014 (Auditori Petit)\n17.30 h Audició piano\n18.45 h Audició piano\n20.00 h Audició piano\nDivendres 19 desembre de 2014 (Auditori)\n18:00 h Sensibilització 4, 5 i 6 anys\nIniciació de llenguatge musical\nConjunt guitarres mitjà\n19:30 h Cants corals i Cor jove\nOrquestra de l’EMMPAC\nDimarts 23 desembre de 2014 (Auditori)\n18:00 h Conjunt guitarra elemental\nConjunt corda elemental\nConjunt vent elemental\nConjunt corda mitjà\n19:30 h Grups de cellos\nVeus Blanques i trio de cellos\nGrup vent mitjà\nAvui divendres 12 de desembre, a les 20 h, a la sala polivalent del Portal del Pardo, té lloc la inauguració d'aquesta exposició de caràcter biennal en què una dotzena d'artistes catalans posen la seva obra a la venda per poder fer regals originals per Nadal.\nEl Supermercat d’Art, es podrà visitar fins al diumenge 4 de gener, de dimarts a divendres, de 17 h a 20 h, els dissabtes d’11 h a 14 h i de 17 h a 20 h, i els diumenges d’11 h a 14 h. Els dilluns i els dies 24, 25, 26 i 31 de desembre i l’1 de gener la sala estarà tancada.\nEls artistes que s'hi poden trobar són:\nCamil·la Pérez, del Vendrell\nMaria Carme Gutiérrez, de Subirats\nMarta Masana, de Barcelona\nNúria Soley, de Palau-solità i Plegamans\nCollage d’imatges digitals i pintura acrílica:\nMontse Capellades, del Priorat de Banyeres\nEsther Heras, del Vendrell\nRobert Martí, de Lleida\nTeresa Escudero, del Vendrell\nTeresa Jané, de Barcelona\nTècnica mixta i encàustica:\nImma Pau, de Font-rubí\nEs presenta el Track. Concurs de Música del Vendrell 2015\nUn any més, el TRACK inicia el curs amb l’edició 2015. Al programa hi ha tota la informació sobre bases, procés de selecció, jurat, final del concurs i premis. A la pàgina web www.trackvendrell.cat, s’hi pot consultar la història del concurs, les anteriors edicions, els guanyadors, la galeria de fotos...\nDe l’edició que es presenta, cal destacar-ne el següent:\n- Les inscripcions es faran del 7 de gener al 19 de febrer de 2015 a través de la pàgina web del TRACK. El 20 de març es comunicaran els vuit finalistes.\n- La final del TRACK serà el dia 13 de juny de 2015, a les 10 del vespre a la plaça de la Sardana del Vendrell.\n- A la final del TRACK. Concurs de Música del Vendrell hi participaran vuit finalistes, tres dels quals hauran de ser del Baix Penedès (s’entén per un grup del Baix Penedès aquell en què almenys un component estigui empadronat a la comarca) i cinc grups seran de la resta de comarques de Catalunya.\n- El grup convidat per tancar la nit del TRACK serà Oques Grasses (http://www.oquesgrasses.com).\n- Pel que fa als premis (especificats a l’apartat Premis TRACK), la novetat és que el guanyador del TRACK 2015 tindrà promoció a la revista Enderrock.\n- El jurat del TRACK estarà format per:\nJordi López, músic i representant de l’Associació de Músics del Baix Penedès\nLaura Forner, autora de Llorer, guanyadors del TRACK 2014\nAlfred Crespo, director de Ruta 66 i responsable de 66 RPM Edicions\nJordi Novell, gerent del Grup Enderrock\nRaül Reverter, coordinador pedagògic i professor de saxo al Taller de Músics\n- El TRACK, organitzat des del 2008 per les regidories de Festes i Cultura i l’Àrea de Joventut de l’Ajuntament del Vendrell, fa una petita aportació a aquests grups donant-los una oportunitat tot promovent i difonent la seva música i alhora cobrint una necessitat exposada pels grups del Vendrell.\n- Enguany, com a novetat, se signarà un conveni amb el Grup Enderrock i el Taller de Músics, de Barcelona. L’objectiu d’aquesta col·laboració és establir vincles i enllaços des del vessant de la promoció, la difusió i la professionalització musical. Ambdues institucions formaran part del jurat.\n- També, cal destacar l’acord que s’ha establert amb el Batxillerat Artístic de l’Institut Baix Penedès del Vendrell per crear la imatge corporativa de la campanya de difusió del TRACK 2015. Els alumnes han treballat en diferents propostes i s’ha escollit la imatge de l’alumna Jessica Alfaro de Calafell.\nPodeu trobar tota la informació a www.trackvendrell.cat o bé a la pàgina web de l'Ajuntament del Vendrell.


L'ONU descarta enviar Cascos Blaus a Líbia per afrontar el procés de transició\nEl conflicte a Líbia, segons les Nacions Unides, ja està arribant al final. El mateix Consell de Seguretat ha descartat desplegar Cascos Blaus en aquest país per contribuir al procés de transició. El procés libi es debat, aquests dies, entre l'ultimàtum llançat per les noves autoritats del país a les tropes gaddafistes perquè es rendeixin abans de tres dies i la futura reconstrucció de Líbia. I tot plegat, amb la incògnita, encara, d'on s'amaga el dictador: Moammar al-Gaddafi.\n31/08/2011 - 07.14 Actualitzat 20/10/2011 - 13.29\nL'ONU ja prepara el seu paper en la nova Líbia amb la intenció de fer un desplegament amb una missió que ajudi les noves autoritats del país a portar a terme una transició al màxim de plàcida. De moment, però, "la missió no tindrà Cascos Blaus". Les Nacions Unides consideren que els rebels han deixat clar que no volen un desplegament militar de forces estrangers, i és per això que la missió que es prepara serà "de caràcter polític".\nL'objectiu és que la missió sigui operativa al més aviat possible "sota un sòlid mandat del Consell de Seguretat". El secretari general de l'ONU, Ban Ki-moon, considera que l'organització ha de jugar un paper "primordial" en el restabliment de "la seguretat i l'ordre públic a Líbia", tenint en compte "les necessitats i els desitjos del poble".\nI és que les Nacions Unides, que no pensen entrar al país fins que el conflicte bèl·lic hagi conclòs, veuen aquest moment a prop. Sobretot després que les noves autoritats líbies han donat un ultimàtum als gaddafistes que encaren lliuten en diferents punts del país perquè abandonin les armes i es rendeixen abans de dissabte.\nLa diplomàcia també avança i l'ONU ha autoritzat la descongelació de 1.000 milions de dòlars libis. El ministre d'Energia rebel augura una imminent posada en marxa de la producció de petroli amb la corresponent satisfacció, sobretot d'empreses franceses i italianes.\nL'ONU descarta enviar Cascos Blaus a Líbia


Shakira ven els drets de les seves cançons • Ràdio Capital de l'Empordà\nShakira és notícia aquest dimecres després de saber que ha venut els drets de les seves més de 100 cançons a Hipgnosis Songs Fund Limited, una empresa amb seu a Londres i que es dedica a la inversió musical. De fet fa poc ha adquirit els drets d’altres artistes com The Chainsmokers, Mark Ronson o de Red One, el productor dels primers treballs de Lady Gaga.\nL’empresa ha adquirit el 100% dels drets de publicació musical de la cantant, inclosa la participació dels ingressos tant d’edició com d’autor.\nEntre les cançons del catàleg de la colombiana trobem peces com ‘Suerte / Wherener Wherever’, ‘Hips don’t lie’, ‘La tortura’, ‘Loba / She Wolf’, ‘Waka Waka’, ‘Loca’, ‘Chantaje’, ‘Me enamoré’, ‘La bicicleta’ o ‘Me enamoré’ entre altres.\nLa xifra de la compra no s’ha fet pública i no inclouria els possibles nous temes que la cantant estreni.\nRecentment Bob Dylan també venia tot el seu catàleg musical per 250 milions d’euros..\nL’entrada Shakira ven els drets de les seves cançons ha aparegut primer a Primera Fila.\nArticle anteriorEs comencen a desprogramar operacions no urgents per l’augment de casos de covid-19\nArticle següentCiutadans denuncia a la Junta Electoral les pancartes pels presos


Pere Garau dóna el seu arxiu professional al Col·legi d'Arquitectes\ndimecres, 15 de juliol de 2020 06:04h\nPere Garauarquitecturadonació arxiu\nL'arquitecte Pere Garau Sagristà, nét de Pere Garau Cañellas.\nL'arquitecte Pere Garau Sagristà, nét de l'enginyer Pere Garau Cañellas, ha donat el seu arxiu profesonal i part de la seva biblioteca al Col·legi Oficial d'Arquitectura de Balears (Coaib).\nSegons ha indicat el Coaib, actualment s'està procedint a la catalogació i inventari del material d'aquesta donació de manera que, en un futur, pugui estar a disposició dels col·legiats i estudiosos de l'arquitectura en general per a la consulta .\nLa biblioteca de Pere Garau també conté publicacions del seu pare, l'arquitecte Carles Garau Tornabells i del seu avi, l'enginyer de Camins, Canals i Ports, Pere Garau Cañellas.\n«Evidentment aquesta donació és molt important per al Coaib per la confiança que diposita Pere Garau a l'entitat col·legial com custòdia d'una part de l'arxiu professional familiar i per la importància que té per al coneixement de l'arquitectura a Mallorca del segle XX», ha assenyalat Martí Lucena, vocal de Cultura del Col·legi d'Arquitectes.\nPere Garau Sagristà (Palma, 1924) va estudiar a Barcelona ia Madrid. Pertany a una família d'arquitectes i enginyers, dels quals el més conegut va ser el seu avi, autor del traçat del Tren de Sóller.\n«Garau va dissenyar alguns dels edificis més interessants construïts a Mallorca a mitjan segle XX. Si l'arquitectura del seu pare, Carles Garau, il·lustra l'evolució que va seguir la seva generació des d'un estil regionalista, com la Clínica Mental de Jesús (Palma, 1926 ), cap al racionalisme dels anys trenta, del qual és un bon exemple la Casa Bonet a s'Aigodolça (1932), l'obra de Pere Garau reflecteix bona part de les inquietuds que caracteritzen l'arquitectura de les dècades de postguerra: des del més pur estil Internacional del Col·legi Lluís Vives (Palma, 1961) fins l'interès per integrar-se en un context històric com es demostra a la Cambra de Comerç (Palma, 1971)», ha explicat el Coaib.


Pàgina d'inici\tAgenda\tAgenda de l'Institut d'Estudis Ilerdencs\tV CaricArt\tIV Les Garrigues Guitar Festival 'La rateta' al teatre d'Aitona Exposició\nV CaricArt Del 2 de juny de 2015 al 28 d'agost de 2015\n- Lleida (Segrià) Cartell de les dues exposicions del 'CaricArt 2015' Facebook\nLa Biblioteca Pública de Lleida acull dues exposicions de la mostra 'CaricArt 2015': 'Butifarra! Vinyetes de la Transició' i 'Marika Vila. Veu de dona trencant estereotips'. La primera commemora els 40 anys de la fundació de la revista 'Butifarra!', una publicació nascuda a Barcelona com a mitjà d'expressió dels barris i dels moviments populars que utilitzava la historieta i l'humor gràfic com a nous llenguatges d'informació i pedagogia política. La segona, en canvi, exposa part de l'obra d'aquesta artista que va ser una de les pioneres a fer-se un lloc en el món dels còmics aportant-hi una nova visió feminista.\nEl CaricArt, una mostra d'humor gràfic, celebra aquest 2015 la cinquena edició amb l'objectiu de recuperar i reconèixer els clàssics històrics i de reconèixer i difondre els autors d'humor gràfic contemporanis tot reivindicant la tasca periodística i el caràcter popular d'aquesta disciplina, que no es pot classificar dins del còmic ni de la il·lustració. Sobre l'activitat\nEl blog del CaricArt